Sagitta

Sagitta est telum acutum arcu missum. Sagittae ab Aevo Praehistorico exstant et plerisque culturis sunt.

 Apud antiquos Graecos et Romanos 
Sagitta Graece ὀϊστός, ἰός, vel τόξευμα dicebatur. Sagittae antiquae, sicut hodiernae, pinnas et cuspides metallicas habebant;Scutum Herculis 130–134. cuspis ἄρδις appellabatur.Herodotus 1.215. Cuspides siliceae in Italia inventae sunt, et Aethiopes in exercitu Xerxis sagittis lapide acuto praefixisHerodotus 7.69. sed sagittae Graecae plerumque aere praefigebantur, iam tempore ab Homero descripto, qui sagittam χαλκήρε᾽ (aere fixam) appellat.Ilias 13.650, 662. Homerica autem cuspis tres linguas atque hamos (ὄγκους) habebat. Romani has sagittas hamatas et aduncas appellabant, et cuspides non venenabant, ut faciebant Getae, Scythae, ac Mauri. Sagittis in bello ignis ferebatur; sic Xerxes acropolin Athenarum accenditHerodotus 8.52. et Caesar naves Antonii.Pollux, 1.37. Qui sagittas mitterent sagittarii et olim arquites dicebantur.Hoc paragraphum verba incorporat ex Harry Thurston Peck, ''Harper's Dictionary of Classical Antiquities (1898), s.v. "sagitta."

 Notae 

 Arcus
 Ars sagittandi
 Sagitta temporis

Nexus externi
Genera sagittarum arcuumque 

Categoria:Sagittatio
Categoria:Tela